Beinn Eireabhal

'S e beinn anns na h-Eileanan Siar, Alba a th' ann am Beinn Eireabhal.

 Suidheachadh 
Tha e suidhichte ann an ceann a tuath eilean Bharraigh deas air an Tràigh Mhòir, far a bheil raon-laighe nam plèanaichean. Tha Beinn Chliaid air an iar agus am baile Àird Mhòr san ear. Ged a tha an rathad A888 a' dol seachad deas air Beinn Eireabhal, chan eil slighe ann a leanas gu mullach na beinne.

Tha Beinn Eireabhal 201m (659 troigh) de dh'àirde.Hill Bagging Air a tharraing air 28 an Lùnastal 2015 (Beurla) A rèir an "Database of British and Irish hills" rinneadh an t-ath-sgrùdadh mu dheireadh a thaobh àirde na beinne san 20 am Faoilleach 2012. Tha an àirde rinneach de 79m a' sgaradh Beinn Eireabhal bho na beanntan eile agus 's e Beinn Chliaid a mhàthair-mhullaich. Air mullach na beinne chan eil dad sònraichte ri fhaicinn a bhios a' sealltainn a' phuing as àirde.  Bhon an seo gheibhear deagh shealladh air Orasaigh, Fuideigh is Healasaigh.

 Freumh an ainm 
Tha am facal Eireabhal a' gabhail a-steach an gnàth-eileamaid Lochlannais "fjall"  airson "beinn" aig deireadh an ainm. Nochdaidh fjall  mar "bhal"  neo "val" anns na h-ainmean Gàidhlig.MacBain, A.: Place Names Highlands & Islands of Scotland 1922, dt 95. Sruighea: E. Mackay. Air a thadhail bho Chanadian Libraries Internet Archive, 1 an t-Sultain 2015 (Beurla) Tha e inntinneach gu bheil am facal  "Beinn" aig toiseach an ainm "Beinn Eireabhal" agus am facal "bhal" a' nochdadh a-rithist mar phàirt den eileamaid shònrachaidh.  Tha sin a' sealltainn mar a dh'atharraich ainm na beinne tro na linntean le muinntir Bharraigh nach robh a' tuigsinn Lochlannais tuilleadh.

 Iomraidhean 

 Dealbhan 

  Faic cuideachd 
 Liosta nam beann ann am Barraigh

 Ceanglaichean a-mach 
Dealbhan aig geograph.org

Roinn-seòrsa:Beanntan na h-Alba
Roinn-seòrsa:Beanntan ann am Barraigh